<classify> Kimani Mbugua alikuwa muumini wa dini la SDA kwa zaidi ya miaka 20 Mwanahabari huyo alieleza kuwa aliamua kuliondoka dini hilo baada ya kugundua kuwa halikuwa na maana kwake hata kiduchu. Kulingana naye, alipokuwa muumini wa dini hilo, kuna mambo ambayo aliyaona ni ya kishetana kama vile kukumbatiana na hata kufikiria kuwa katika uhusiano wa kimapenzi. Mwanahabari wa runinga ya Citizen nchini Kenya amejipata pabaya baada ya kudai kuwa dini la sabato SDA ni la kishetani na wala si ya kikristo jinsi wengi wanavyofahamu.. Mwanahabari huyu alishambuliwa vikali baada ya kudai kuwa alikuwa muumini wa dhehebu hilo kwa zaidi ya miaka 20 na baada ya kugundua kuwa lilikuwa la kupotosha, aliamua kulipa kisogo. SDA is a cult, not a church Posted by Kimani Mbugua on Friday, 28 February 2020 Anachosisitia zaidi ni kuwa hakukubaliana na maandishi ya mwanzilishi na msingi wa dini hilo ambaye ni marehemu Ellen G white. Katika video aliyoipakia kwenye mtandao wa Facebook, Mbugua alidai kuwa waumini wanaoabudu Jumapili wana uhuru mkubwa huku wale wa Sabato wakiwa katika jela pasi kufahamu. Aidha, alidai kuwa dhehebu hilo hupumbaza akili za waumini kwa vitabu vya Ellen G White ambavyo ni vya kupoteza na kupotosha. Alipiga hatua zaidi na kuwaomba washiriki wa dini hilo kuamka usingizini na kulitoroka upesi. Washiriki wa SDA ambao walighadhabishwa na chapisho hilo walimshambulia si haba na hata kumuamuru kulitoa chapisho hilo upesi kwa kuwakosea heshima na kukosa heshima kwa Mungu. Mr Kimani Mbugua seen here looking like a badass MC!! nani ako na gig aniite sasa A post shared by Kimani Mbugua iamkimanimbugua on Feb 13, 2020 at 11:56pm PST Mbugua ambaye alieleza kuwa alichaguliwa kuwa mzee wa kanisa hilo katika tawi la Karura akiwa na umri wa miaka 16 hatimaye aliomba msamaha kwa kuwakwaza lakini akasisitiza kuwa huo ndio msimamo wake, na kuwa yeyote ambaye anataka kujiokoa alitoroke kanisa hilo. Mbali na hayo, hivi majuzi, aliyekuwa mchungaji katika kanisa la Holiness and Repentance linaloongozwa na nabii David Owuor alichukua hatua sawa na kulianika kanisa hilo huku akidai kuwa Owuor alikuwa akiyafanya miujiza feki ya kuigizwa na kuhaririwa, na kuwa alikuwa mmoja wa viongozi waliokuwa wakizihariri video hizo za miujiza.  <topic>: burudani 